รัฐบาลไทย-ข่าวทำเนียบรัฐบาล-โฆษก ศบค. ยืนยันกรุงเทพฯและระยองกลับสู่ภาวะปกติแล้วหลัง14 วัน ไม่พบผู้ติดเชื้อ ขณะที่ Bloomberg ยกย่องไทยจัดการโควิด-19  ดีที่สุดเป็นอันดับ 4 ของโลก
วันศุกร์ที่ 24 กรกฎาคม 2563
โฆษก ศบค. ยืนยันกรุงเทพฯและระยองกลับสู่ภาวะปกติแล้วหลัง14 วัน ไม่พบผู้ติดเชื้อ ขณะที่ Bloomberg ยกย่องไทยจัดการโควิด-19  ดีที่สุดเป็นอันดับ 4 ของโลก
โฆษก ศบค. ยืนยันกรุงเทพฯและระยองกลับสู่ภาวะปกติแล้วหลัง14 วัน ไม่พบผู้ติดเชื้อ ขณะที่ Bloomberg ยกย่องไทยจัดการโควิด-19  ดีที่สุดเป็นอันดับ 4 ของโลกใน 75 ประเทศเศรษฐกิจกําลังพัฒนา
วันนี้ (24 ก.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. แถลงสถานการณ์ประจําวัน และมาตรการในการควบคุมสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) สรุปสาระสําคัญ ดังนี้
โฆษก ศบค. ยืนยันกรณี จ.ระยองและกรุงเทพมหานครกลับสู่ภาวะปกติ หลังไม่พบผู้ป่วยติดเชื้อในจังหวัดระยอง ล่าสุดผู้ที่มีความเสี่ยงสูง 12 คน ที่อยู่ใน State Quarantine ซึ่งครบ 14 วันในวันนี้ รวมทั้งผู้สัมผัสที่มีความเสี่ยงน้อย 7,000 กว่าคน ผลตรวจก็ไม่พบเชื้อ รวมถึงกรณีที่กรุงเทพมหานครผู้สัมผัสใกล้ชิดผู้ป่วยเด็กหญิงจากประเทศซูดานด้วย ทั้งนี้ โฆษก ศบค. เชิญชวนประชาชนติดตามชม วันนี้ เวลา 13.00 น. จะมีการเสวนาในประเด็น “หยุดโควิดแต่ไม่หยุดเศรษฐกิจไทย” โดยมุมมอง ทัศนะของนักการแพทย์และสาธารณสุข นักวิชาการและผู้บริหารด้านการเงินการธนาคาร นักธุรกิจ สื่อมวลและฝ่ายความมั่นคง” ผ่านสถานีโทรทัศน์ NBT
โฆษก ศบค. รายงานสถานการณ์ผู้ติดเชื้อไวรัสโคโรนา 2019 (โควิด-19) ในประเทศไทย มีผู้ติดเชื้อรายใหม่ 10 ราย เดินทางมาจากต่างประเทศ และเข้า State Quarantine โดยเป็นผู้เดินทางมาจากซูดาน 1 ราย ปากีสถาน 1 ราย เยอรมัน 1 ราย และเนเธอร์แลนด์ 1 ราย และสหรัฐอเมริกา 6 ราย รวมผู้ป่วยยืนยันสะสม 3,279 ราย สถานที่กักกันที่รัฐจัดให้ 342 ราย ไม่มีผู้เสียชีวิตเพิ่มเติม ผู้ป่วยรักษาตัวอยู่ในโรงพยาบาล 114 ราย สําหรับสถานการณ์ผู้ติดเชื้อไวรัสโคโรนา 2019 (โควิด -19) ของโลกนั้น พบผู้ติดเชื้อยืนยันสะสมอยู่ที่ 15,651,911 ราย จํานวนผู้ป่วยเพิ่มขึ้น 278,295 ราย รวมจํานวนผู้เสียชีวิตอยู่ที่ 636,470 ราย สหรัฐอเมริกายังคงมีผู้ป่วยยืนยันสะสมเป็นอันดับที่ 1 ของโลก รองลงมาคือบราซิลและอินเดียตามลําดับ ปัจจุบันไทยอยู่อันดับที่ 104 ของโลก
โฆษก ศบค. ยังกล่าวขอบคุณองค์การอนามัยโลกที่เลือกประเทศไทยในการถ่ายทําสารคดี ความสําเร็จในการจัดการการควบคุมและป้องกันโควิด-19 โดยอีกประเทศหนึ่งคือ นิวซีแลนด์ นอกจากนี้ สํานักงานข่าว Bloomberg จัดอันดับให้ไทยจัดการโควิด-19 ได้ดีที่สุดเป็นอันดับ 4 ของโลก ในกลุ่มประเทศเศรษฐกิจกําลังพัฒนา 75 ประเทศ โดยอันดับ 1-3 เป็นของไต้หวัน บอตสวานา และเกาหลีใต้ ส่วนประเทศจีนเป็นอันดับที่ 5 โดยใช้ตัวชี้วัดคือ อัตราผู้เสียชีวิตเปรียบเทียมการดําเนินกิจกรรมของประชาชนเมื่อเปรียบเทียบกับช่วงก่อนโควิด และการดําเนินโยบายของภาครัฐในการลดความเสียหายที่เกิดขึ้น
โฆษก ศบค. ยังรายงานคนไทยที่เดินทางกลับจากต่างประเทศวันนี้รวม 582 คน วันพรุ่งนี้ 615 คน และมีผู้เดินทางเข้าประเทศผ่านจุดผ่านแดนทางบกจํานวน 70 คน สําหรับยอดคัดกรองผู้เดินทางเข้าประเทศที่ต้องกักกันตัวในที่กักกันของรัฐจัดให้ (State Quarantine และ Local Quarantine) ตั้งแต่ 3 เมษายน – 23 กรกฎาคม มีจํานวน 63,861 ราย กลับบ้านแล้ว 54,369 ราย พบผู้ติดเชื้อจากสถานกักกันที่รัฐจัดให้ 342 ราย รักษาหายและกลับบ้านได้แล้ว 227 ราย สําหรับยอดสะสมการใช้งานwww.ไทยชนะ.comตั้งแต่เริ่มโครงการ มีผู้ใช้งาน 38,392,089 คน ร้านค้าลงทะเบียน 278,974 ร้าน เช็คอิน/เช็คเอาท์ผ่านแพลตฟอร์มไทยชนะอยู่ที่ร้อยละ 95.8
ในตอนท้าย โฆษก ศบค. ได้แนะนําประชาชนว่า หากมีข้อสงสัย ร้องเรียน หรือแนะนํา สามารถโทรแจ้งได้ที่เบอร์ 191 1599 หรือ 1138 สายด่วน ศปม.
-----------------
กลุ่มประชาสัมพันธ์และเผยแพร่ สํานักโฆษก